Diari Oficial de la Generalitat Valenciana


Sumari del DOGV 1945, del 18-01-1993 (1993/826910)

RESOLUCIÓ de 15 de desembre de 1992, de la Conselleria de Cultura, Educació i Ciència, per la. qual classifica i inscriu en el registre de fundacions la Fundación Cultural Caja de Previsión Social del Personal Obrero, Subalterno y Empleado de las Empresas de Altos Hornos del Mediterráneo, SA y SIDMED, SA, com a cultural privada de promoció I servei.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1945

Data del DOGV
:   18-01-1993

Secció del DOGV
:   ALTRES DISPOSICIONS

Número del document
:   1993/826910


Data del document
:   15-12-1992

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 15 de desembre de 1992, de la Conselleria de Cultura, Educació i Ciència, per la qual classifica i inscriu en el registre de fundacions la Fundación Cultural Caja de Previsión Social del Personal Obrero, Subalterno y Empleado de las Empresas de Altos Hornos del mediterráneo, S.A. i SIDMED, S.A., com a cultural privada de promoció i servei.  
Vist l?expedient de classificació i inscripció en el registre de fundacions de la Conselleria de Cultura, Educació i Ciència de la Fundación Cultural Caja de Previsión Social del Personal Obrero, Subalterno y Empleado de las Empreses Altos Hornos del Mediterráneo, SA y SIDMED, SA, promogut pel senyor Juan Jurado Carrión, com a president de l?entitat esmentada.  
Vist  
1. Que en virtut d'escriptura pública número 276 de protocol i amb data 23 d'abril de 1991, modificada per altres posteriors, amb dates 25 d'octubre de 1991, amb número 740 de protocol i 26 de novembre de 1992, amb número 776 de protocol, autoritzades aquestes pel notari de Moixent, senyor Fernando Manuel de Peralta Ortega, compareixen el senyor Juan Jurado Carrión, el senyor Ginés Clemente Clemente, el senyor José Veral Camarero, el senyor José Belmonte Méndez i el senyor Antonio Marzo Macián, i en nom i representació de l?entitat Mutualidad de la Caja de Previsión Social del Personal Obrero, Subalterno y Empleado de Altos Hornos del Mediterráneo, SA, institueixen una fundació cultural privada denominada Fundación Cultural Caja de Previsión Social del Personal Obrero, Subalterno y Empleado de las Empreses Altos Hornos del Mediterráneo, SA, y SIDMED, SA, d'una manera abreviada i d'ara endavant, FUNCASOCIAL, de duració permanent i amb domicili a Sagunt, carrer d'Almudafer, número 5.  
2. Que segons la carta fundacional i els articles 2 i 4 dels estatuts pels quals es regeix l'entitat s(5n l'objecte i la finalitat la realització d'activitats culturals de tot tipus adreçades als ciutadans en general, concretades en l'article cinquè, i amb un àmbit territorial d'actuació centrat en la província de València i, d'una manera especial, en el municipi de Sagunt.  
3. Que el patrimoni fundacional està compost per un bé immoble, descrit com a local comercial en planta primera, situat a Sagunt- Port, carrer d'Almudafer número 5, de dos-cents setanta-dos metres quadrats de superfície i valorat en cinc milions de pessetes, com també tres milions de pessetes en metàl·lic, el dipòsit del qual a nom de la fundació en entitat bancària s'ha acreditat mitjançant la certificació corresponent.  
4. Que el govern, l'administració i la representació de la fundació estan conferits al patronat mitjançant el consell general de l?entitat, sense perjudici que aquest puga delegar atribucions en un consell directiu, i el consell general esmentat estarà compost, en un primer moment pel senyor Juan Jurado Carrión, com a president; el senyor José Belmonte Méndez, com a vice-president; el senyor José Veral Camarero, com a secretari; el senyor Ginés Clemente Clemente i el senyor Antonio Marzo Mación, com a vocals, i al mateix temps, el consell directiu, està compost per:  
President: Sr. Juan Jurado Carrión  
Vice-president: Sr. José Belmonte Méndez  
Secretari: Sr. José Veral Camarero  
Tresorer: Sr. Ginés Clemente Clemente,  
els quals han acceptat els càrrecs en l?escriptura de constitució primerament esmentada en el vist número u d'aquesta resolució.  
Atés  
1. Que és competent aquesta Conselleria de Cultura, Educació i Ciència per a resoldre l?expedient, en virtut de les atribucions que té conferides pels decrets de la Presidència de la Generalitat Valenciana 108/83, de 15 de setembre, 171/83, de 29 de desembre, i 4/86, de 27 de febrer, en relació, respectivament, amb els reials decrets 2093/83, de 28 de juliol, 3066/83, de 13 d'octubre i 2633/85, de 20 de novembre.  
2. Que la fundació reuneix les condiciones i els requisits exigits en l'article 1. 1 del Reglament de les Fundacions Culturals Privades i Entitats Anàlogues, aprovat per Decret 2930/1972, de 21 de juliol, ja que es tracta d'un patrimoni autònom destinat a la realització i promoció d'activitats culturals, administrat sense finalitat de lucre per l'òrgan encarregat del govern i l'administració d'aquest.  
3. Que els estatuts de la fundació, dividits en tres capítols i trenta-sis articles, s'ajusten a la voluntat del fundador, sense que s'hi aprecie cap contravenció jurídica que determine la no inscripció.  
4. Que de l?escriptura fundacional i de la resta de la documentació que hi ha en l?expedient es desprèn que la fundació es pot subsumir en els apartats tercer i quart de l'article segon del Reglament de Fundacions Culturals Privades i Entitats Anàlogues abans esmentat.  
5. Que s'ha aportat la documentació exigida pels articles 22 i 84 del text reglamentari esmentat.  
Vists els preceptes esmentats i l'article 103.4 del text normatiu de referència, i els altres d'aplicació legal i pertinent i fent ús de les facultats delegades per l?Ordre de 7 d'octubre de 1987, de la Conselleria de Cultura, Educació i Ciència, resolc:  
Primer  
Classificar la Fundación Cultural Caja de Previsión Social del Personal Obrero, Subalterno y Empleado de las Empreses Altos Hornos del Mediterráneo SA y SIDMED, SA, com a cultural privada de promoció i servei.  
Segon  
Ordenar la inscripció en el registre de fundacions de la Conselleria de Cultura, Educació i Ciència.  
Tercer  
Confiar el govern i l'administració de la fundació al patronat de la fundació d'acord amb el contingut d'aquesta resolució.  
Quart  
Aprovar els estatuts de la fundació.  
València, 15 de desembre de 1992.- El Secretari General: Antoni Sarrià i Morell.